
Općinsko vijeće



KLASA: 024-01/26-01/9
URBROJ: 2163-30-03-26-5
Pićan, 7. srpnja 2026. godine

Na temelju članka 34. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 19. Statuta Općine Pićan („Službene novine Općine Pićan“ br. 6/18, 3/21, 4/21 – pročišćeni tekst), i članka 13. Poslovnika Općinskog vijeća Općine Pićan („Službene novine Općine Pićan“ br. 5/19, 3/21, 4/21 – pročišćeni tekst), Općinsko vijeće Općine Pićan na sjednici održanoj dana 8. srpnja 2026. godine donosi

R J E Š E N J E o izboru predsjednika
Općinskog vijeća Općine Pićan


(1) Za Predsjednika Općinskog vijeća Općine Pićan izabire se Paulo Benazić iz Benići 48, Sveta Katarina, rođ. 04.12.1990., OIB: 75328568560. 

(2) Ovo Rješenje o izboru predsjednika Općinskog vijeća Općine Pićan stupa na snagu danom donošenja, a objavit će se u „Službenim novinama Općine Pićan“.

O b r a z l o ž e n j e

Daniel Stanić koji je na lokalnim izborima održanim dana 18. svibnja 2025. godine izabran za člana Općinskog vijeća Općine Pićan na listi stranke ISTARSKI DEMOKRATSKI SABOR - IDS, stavio je svoj mandat za obnašanje dužnosti člana Općinskog vijeća Općine Pićan u mirovanje dana 25. lipnja 2026. godine, te je istog dana podnio pisanu ostavku  upućenu Mandatnoj komisiji Općinskog vijeća Općine Pićan, na dužnost predsjednika Općinskog vijeća Općine Pićan.
Kao vijećnik Općinskog vijeća Općine Pićan bio je izabran od strane vijećnika za predsjednika Općinskog vijeća Općine Pićan, Rješenjem o izboru predsjednika Općinskog vijeća Općine Pićan („Službeni glasnik Općine Pićan“, broj 4/25), KLASA: 024-01/25-01/5, URBROJ: 2163-30-02/01-25-11, od dana 16. lipnja 2025. godine, no s obzirom na stavljanje mandata u mirovanje i podnošenje ostavke na dužnost predsjednik Općinskog vijeća Općine Pićan, potrebno je pristupiti izboru novog predsjednika Općinskog vijeća Općine Pićan. 
	Člankom 21. stavkom 1. Statuta Općine Pićan propisano je da Općinsko vijeće ima jednog predsjednika i dva potpredsjednika, dok je člankom 27. stavkom 2. istog Statuta propisano, između ostalo, da o izboru predsjednika i razrješenju predsjednika Općinskog vijeća Općine Pićan, Općinsko vijeće odlučuje većinom glasova svih članova. 

	Odredbom članka 13. stavka 1. i 2. Poslovnika Općinskog vijeća Općine Pićan propisano je da Općinsko vijeće ima predsjednika i dva potpredsjednika, kao i da predsjednika i potpredsjednike bira Općinsko vijeće iz redova vijećnika, javnim glasovanjem, na prijedlog Komisije za izbor i imenovanja ili na prijedlog najmanje 1/3 vijećnika Općinskog vijeća, većinom glasova svih vijećnika, dok je stavkom 4. istog članka Poslovnika propisano da prijedlog vijećnika mora biti podnesen u pisanom obliku i potvrđen potpisom vijećnika. 

	Člankom 21. stavcima 1., 2. i 5. Poslovnika Općinskog vijeća Općine Pićan propisano je predsjednik i potpredsjednik Općinskog vijeća mogu podnijeti ostavku, te da u slučaju podnošenja ostavke predsjednika Općinskog vijeća, pravo sazivanja i predsjedanja sjednicom na kojoj se utvrđuje dan prestanka prava i dužnosti predsjednika ima prvi potpredsjednik Općinskog vijeća koji je dužan sazvati sjednicu, u roku od 15 dana od zaprimanja ostavke. Predsjedniku i potpredsjedniku Općinskog vijeća dužnost prestaje danom kada Općinsko vijeće utvrdi činjenicu podnošenja ostavke na dužnost, a najkasnije tridesetog dana od dana podnošenja ostavke.

	Uzevši u obzir navedene činjenice, pristupa se izboru novog predsjednika Općinskog vijeća Općine Pićan zbog čega se donosi ovo Rješenje. 

